Referat

FAU-møte ved Ballstad skole

# Tirsdag 18.april 2017 kl 20-21.30 på Lærer-rommet

Tilstede:

|  |  |  |  |
| --- | --- | --- | --- |
| 1. klasse | Ingvild | 6. klasse | Marte |
| 1. klasse | Silja, Lisa | 7. klasse | Kari Mette, Siv |
| 1. klasse |  | 8. klasse | Kjell Werner, Wenche |
| 1. klasse |  | 9. klasse | Ulf Johnny |
| 1. klasse | Håkon | 10. klasse | Cecilia |

**Sak 7/2017 Godkjenning av innkalling og referat**

Valg av referent: Marte

Innkalling godkjennes

Referat FAU-møte 14.febr 2017 godkjennes

**Sak 8/2017 Orienteringer**

Løs takstein: Disse er fjernet nå, men det er ikke tettet pga snø. Lekkasjer på taket må utbedres. Det er også lekkasje rundt mange vinduer på hvitskola og på SFO.

Metallrøret som stikker opp fra bakken er fortsatt der. Jan Ståle har tråden i arbeidet med ballnettet/stolpen. Helene spør vaktmesteren om det finnes muligheter for å polstre dette røret inntil videre.

Arbeid etter oversvømmelse, stengning av ungdomsskolebygg og flytting av klasser:

Oversvømmelsen har ført til mye mer skade enn det man først trodde, spesielt på det tekniske rommet. Fyrkjelen var ødelagt, må brukes en gammel fyrkjele som går på olje.

Ventilasjonsanlegget: Filtre ble skiftet, og man trodde at dette skulle fungere greit. Det gjorde det ikke. Deretter stoppet arbeidet det opp, og det har vært lite informasjon til skolen om framdriften i arbeidet med ventilasjonsanlegget. Ventilasjonsanlegget er demontert, monteringen har vært ute på anbud. Skolen har fått beskjed om at anlegget skal være klart før 17. mai.

Det er en del lukt inne i rødbygget, men dette skal ikke være farlig, det lukter når betongen tørker. Det er mindre fukt i kjelleren nå, men det må være helt tørt før man kan renovere kjelleren.

Forsikringsselskapet krever at det skal graves rundt hele bygget. Det må nok også graves opp på skoleplassen for å fikse rør o.l.

Det vil ta lang tid før garderobeanlegget er i drift igjen.

Graving foregår utenom skoletid.

Avgjørelsen om å flytte ut fra rødbygget ble tatt pga dårlig lufting. Noen vinduer kan ikke åpnes. Det blir også varmere i været fremover, noe som gjør det vanskeligere med god ventilasjon. Skolen har fått lovnader om at det nye ventilasjonssystemet skal være bedre enn det gamle.

Siv har vært i kontakt med fylkesmannen, som jobber med saken.

Organisering av flyttingen:

Ingen lokaler på Ballstad er brukbare, blant annet pga nettilgang. På Leknes var det ikke plass til hele ungdomsskolen, og man valgte derfor å bli værende på Ballstad skole. Helene har reservert lokaler på rådhuset som eventuelt kan brukes til prøveeksamen og eksamen.

Et klasserom på rødbygget brukes nå. Ventilasjonsanlegget her fungerer.

Mye musikkutstyr i kjelleren er ødelagt, Helene har levert en oversikt over hva som er ødelagt til forsikringsselskapet.

17. mai:

Vi lager et enklere arrangement. Kanskje kan hver klasse ta med et antall kaffekanner. Organisere kjøkken på SFO og kafe på hvitbygget.

Vi får avvente litt for å se hvor mange kaker vi trenger.

Ballstad Blås kan ha base på personalrommet.

Internett:

Situasjonen er bedret. Nettet skal oppgraderes ytterligere i løpet av sommeren.

Skolekjøkkenet:

Kjøkkenet er fra 1993, og er veldig slitt. Kjøkkenet skal være ferdig til høsten (ny innredning, inventar, maling).

Annet:

Hver klasse bør ha en egen perm med diverse informasjon.

Klassekontaktene bør lage en egen perm.

**Sak 9/2017 Evt dugnad i vår**

Siden det skal graves på skoleområdet er det bortkastet å gjøre dugnadsarbeid ute i vår. Dekket i ballbingen skal fjernes.

Innspill fra Elevrådet: Ønsker tribuner/benker i parken.

Ferdigstillelse av nett: Jan Ståle er på saken.

Skolen bestiller flere smashballer.

**Sak 10/2017 Beredskapsplan Mobbing og andre hendelser**

Skolen har beredskapsplaner, Helene informerer kort.

Skolen jobber med trivselstiltak for å forebygge. Eksempler på forebyggende tiltak er MOT- og trivselsprogrammet, samt Det er mitt valg.

Viktig at foresatte sier ifra dersom de har kjennskap til mobbing eller andre hendelser.

**Sak 11/2017 Valg av leder og nestleder i FAU**

Ingen i dagens FAU er villige til å ta på seg ledervervet.

Wenche kan være med i valgkomiteen. Vi prøver å få et par stykker til med i valgkomiteen. Solveig skriver et innlegg på facebookgruppa om hva lederens arbeidsoppgavene er.

**Sak 12/2017 Møteplan høst 2017**

Neste møte: 05. september 2017.

Marte Arctander (referent)